Savez udruga Molekula
<s>Savez udruga Molekula je mreža organizacija koja djeluje na području Grada Rijeke od 2007. godine s naglaskom na razvoj lokalne zajednice na području nezavisne kulturne produkcije.</s>

<s>U lipnju 2022. godine mreža broji 5 članica te upravljaju s 4 prostora koji se nalaze u vlasništvu Grada Rijeke.</s>

<s>Povijest</s>

<s>Prije osnivanja Saveza udruga Molekula</s>

<s>Dvije godine prije službenog osnivanje Saveza udruga Molekula, ideja je nastala iz potrebe za osiguravjem prostora za aktivnosti nezavisne kulturne scene u Rijeci.</s><s>U to vrijeme, 2005. godine, se djeluje u prostorima ureda Drugog Mora pri čemu im se u radu pridružuje udruge Filmaktiv i Infoshop Škatula.</s><s>Kroz godine je u prostorima ureda bilo aktivno osam udruga: Drugo more, Prostor plus, Amandla, Infoshop Škatula, Malik, Filmaktiv, Katapult i Trafik (Tranzicijsko Fikcijsko Kazalište).</s><s>Zbog rastućeg broja programa i manifestacija, javila se potreba za većim radnim i prezentacijskim prostorom, što rezultira službenim osnivanjem Saveza udruga Molekula, 2007. godine, te useljavanjem u novi prostor, zgradu bivšeg industrijskog kompleksa Ivex, na adresi Delta 5.</s>

<s>Povijest  
Savez udruga Molekula je službeno osnovan 2007. godine te se uselio u novi prostor.</s><s>U savezu je tada bilo aktivno šest članica, nakon što su dvije organizacije odustale (Amandla i Malik).</s><s>Prvi predsjednik Saveza udruga Molekula je bio Marin Lukanović iz Filmaktiva.</s><s>Sve do 2014. godine je Savez udruga Molekula djelovao na istoj adresi, a u međuvremenu se mreža proširila na devet članica.</s><s>Makar je Savez udruga Molekula funkcionirao u tadašnjim prostorima, kriza koja je zahvatila cijeli sektor 2010. godine je utjecao i na članice Saveza udruga Molekula te na mogućnost opstanka u prostorima.</s><s>2013. godine je Grad Rijeka raspisao natječaj za korištenje prostora OKC Palach, Filodrammaticu i Marganovo što je revitaliziralo interes i aktivnost članica Saveza udruga Molekula.</s><s>Savez udruga Molekula je u rujnu 2013. izabran kroz natječaj te su im prostori ustupljeni na korištenje, kao predstavnicima nezavisne kulturne scene Rijeke i okolice – bez naknade, samo uz pokrivanje režijskih troškova.</s><s>Ubrzo nakon proglašenja rezultata natječaja, Savez udruga Molekula je krenuo u premještanje te se početkom ožujka 2014. godine službeno premjestila u nove prostore, međutim nastavio je koristiti prostor na adresi Delta 5 kao jedan od svojih prostora za organizaciju i provedbu projekata.</s>

<s>Prostorne resurse kojima Savez udruga upravlja, besplatno dodjeljuje udrugama, umjetničkim organizacijama, pojedincima i skupinama koje se bave suvremenom umjetnošću i kulturom, socijalno angažiranim sadržajem i kritičkim društvenim praksama za mlade.</s><s>S obzirom na brojnost i raznolikost programa koji se provode u njihovim prostorima, Savez udruga Molekula razlikuje vrsta programa koji se realiziraju:
 Javni programi (glazbeni programi svih oblika, izvedbeno-scenske intervencije, javne tribine, konferencije, predavanja, filmske i književne večeri)
 Radionice (manje grupe korisnika, zatvoreni simpoziji)
 Razvoj produkcije (probe, istraživanja, razvoj projektnih aplikacija)
 Prezentacije (konferencije, javne prezentacije udruga/organizacija)
 Sastanci (organizacija civilnog društva, udruga, studentskih udruga)
 Rezidencijalni programi (razvoj različitih oblika suvremenog kulturnog stvaralaštva)</s>

<s>Savez udruga Molekula je sudjelovala u osnivanju Mreže društveno-kulturnih centara (DKC-HR).</s><s>Kroz inicijativu udruga i platformi, donesena je odluka da se osnuje DKC-HR, kako bi se olakšao proces pružanja podrške postojećim centrima i lokalnim inicijativama kroz prijenos znanja i iskustava.</s><s>Osnivanje je i službeno realizirano 28. svibnja 2020. godine.</s>

<s>Savez udruga Molekula je bila su-organizator i partner pripremnih i provedbenih programskih aktivnosti Rijeka 2020 EPK (Europska Prijestolnica Kulture).</s>

<s>Članice saveza 
Mrežu Saveza udruga Molekula čine članice:  
 Delta 5 – udruga za okupljanje umjetnica i umjetnika na lokaciji bivšeg industrijskog kompleksa u Rijeci.</s><s>Drugo more – udruga za produkciju, promociju, istraživanje, obrazovanje i diseminaciju informacija na području kulture.</s><s>Filmaktiv – udruga za razvoj nezavisne kulture i poticanja društvenih promjena kroz neformalnu edukaciju, produkciju i promociju audiovizualne umjetnosti.</s><s>Prostor Plus – udruga za potrebe hrvatskih izvedbenih umjetnika u suvremenom plesu i fizičkom kazalištu.</s><s>RiRock – udruga za organizaciju kulturnih i društvenih aktivnosti, festivala i projekata te poticaje aktivnosti mladih u urbanu glazbenu kulturu grada Rijeke i okolice.</s>

<s>Prostori saveza</s>

<s>Savez udruga Molekula se koristi idućim prostorima:  
 OKC Palach – klub u programskom upravljanju Saveza udruga Molekula, osnovan sa ciljem razvoja kulturne scene grada Rijeke.</s><s>Filodrammatica – Savez udruga Molekula koristi veliku dvoranu i galeriju te uredske prostore zgrade Filodrammatice.</s><s>Delta 5 – Nekadašnje sjedište Saveza udruga Molekula (do 2014. godine) koje se i dalje koristi kao prostor za razvoj kulturnih aktivnosti.</s><s>RiUse Centar – Dva prostora unutar RiUse centra (Radionia RiUse i Salon RiUse) su dodijeljeni Savezu udruga Molekula unutar projekta Forget Heritage – kreativne industrije u prostorima kulturne baštine.</s>

<s>Odabrani projekti 
Navedeni su projekti koji su objavljeni na službenim stranicama Saveza udruga Molekula:   
 Žiroskop – projekt za rješavanje problema nestabilnosti korištenja prostornih resursa za sve vaninstitucionalne korisnike u kulturi.</s><s>Svrha mu je razvoj civilno-javnog partnerstva u upravljanju prostorima Filodrammatice.</s><s>Molekularni proces – niz aktivnosti kojima se članovima Saveza udruga Molekula omogućuje nastavak razvoja plaćenih radnih odnosa radi osnaživanja postojećih ljudskih kapaciteta.</s><s>Društveno poduzetnički generator – partnerski projekt Saveza udruga Rojca iz Pule i Saveza udruga Molekula.</s><s>Svrha projekta je razvijanje i poticanje društvenog poduzetništva.</s>

<s>Publikacije 
Savez udruga Molekula trenutno broji dvije samostalne publikacije:  
 Memento II – Ur.</s><s>Damir Batarelo ; fotografije Erik Paladin ... [et al.]; ilustracije Anja Sušanj.</s><s>Savez udruga Molekula, Rijeka, 2015, 	.</s><s>Napušteni gradski prostori i razvoj nezavisne kulturne scene – Ur.</s><s>Luka Rodela; grafičko oblikovanje Leo Kirinčić.</s><s>Savez udruga Molekula, Rijeka?, 2017.</s>

<s>Izvori</s>

<s>Vanjske poveznice 
 Mrežna stranica 'Savez udruga Molekula'
 Facebook
 Instagram
 Mrežna stranica 'Mreža društveno-kulturnih centara'</s>

<s>Hrvatske udruge
Mrežne organizacije
Nezavisna kultura u Hrvatskoj
Kultura u Rijeci</s>

